5. EU:n ja Intian huippukokouksen valmistelu (Marseille, 29. syyskuuta 2008) 
- Ennen kohdasta 20 toimitettua äänestystä:
Emilio Menéndez del Valle
(ES) Ryhmäni haluaa esittää tarkistuksen kohtaan 20. Viimeiseltä riviltä alkaen tekstissä pitää lukea seuraavaa:
(EN) "toivoo, että Intia ja EU tekevät erityisesti Euroopan unionin Burman/Myanmarin erityislähettilään välityksellä yhteistyötä saadakseen Burman sotilasjuntan vapauttamaan poliittiset vangit ja kunnioittamaan ihmisoikeuksia;".
(Suullinen tarkistus hyväksyttiin.)
- Ennen kohdasta 25 toimitettua äänestystä:
Roberta Angelilli
(IT) Arvoisa puhemies, hyvät parlamentin jäsenet, haluan esittää suullisen tarkistuksen kohdan 25 alkuun. Haluan lisätä seuraavat sanat: "tuomitsee jokaisen väkivallan teon kristittyjä yhteisöjä kohtaan ja", minkä jälkeen seuraa alkuperäinen teksti. Syy tähän on se, että asiakirjan missään kohdassa ei tuomita selkeästi Orissan tapahtumia, vaan käytetään sen sijaan paljon tehottomampia sanoja.
(Suullista tarkistusta ei hyväksytty, ja eräät parlamentin jäsenet toistivat iskulausetta "Eurooppa on kristitty, ei islaminuskoinen".)
Daniel Cohn-Bendit
(FR) Arvoisa puhemies, silloin, kun rasistiset äänet huutavat "Eurooppa ilman islaminuskoisia", pyydän teitä puuttumaan asiaan.
(Suosionosoituksia)
Puhemies
(IT) Jäsen Cohn-Bendit on toden totta pitänyt puheenvuoron.
